‘Ontvoerde’ 19-jarige veilig opgespoorBianca Joubert Bianca Joubert (19), wat sedert Vrydag vermis was, is Maandagaand veilig opgespoor. Haar ma, Hannetjie Joubert, wou Dinsdagoggend nie veel inligting aan Maroela Media bekend maak nie, maar sê dat Bianca nou veilig is. “Ons het reeds ŉ klag van ontvoering ingedien,” het Hannetjie gesê. Sy is egter onseker waar Bianca opgespoor is. “Die speurders het haar gekry,” het sy gesê. Bianca is Vrydag glo by die Midlands Mall-winkelsentrum in Pietermaritzburg ontvoer (klik hier om meer te lees). Volgens André Snyman van eBlockwatch het Bianca glo egter vrywillig saam met die man gegaan en het die polisie glo gesê dat sy net “bietjie wou wegkom”. Volgens Snyman is Bianca in ŉ man van Pakistan se woonstel in Pietermaritzburg opgespoor. Hannetjie het gesê Bianca sal nie saam met haar teruggaan na Tzaneen nie, maar sal sy in Pietermaritzburg agterbly.